консистенция: вж. органолептичните свойства на „Pražská šunka“ с кост.
 4.1.3. „Pražská šunka“ — консерва
 „Pražská šunka“ — консерва се отличава от останалите месни продукти от тази категория предимно с използваните суровини, тъй като тя е висококачествена шунка, произведена от почистени цели и накълцани на едро шолове от свински бут. Друга характерна особеност на продукта е наличието на тънък слой желе между шунката и опаковъчния материал. Това, което обаче откроява „Pražská šunka“ — консерва от останалите месни консерви, е типичната плоска овална форма на опаковката.
 Физични свойства:
 —
 Продуктът има характерна плоска овална форма. Размерите му отговарят на размерите на опаковката, които гарантират, че теглото на съдържащия се в нея готов продукт е приблизително 0,454 kg.
 —
 При пълненето на опаковката месото представлява минимум 87 % от теглото на суровината.
 Химични свойства:
 —
 Съдържание на чисти мускулни белтъчини (не се включват белтъчините от съединителната тъкан и белтъчините от растителен произход): минимум 16 тегловни процента. Повърхностното желирано покритие на продукта не се хомогенизира в пробата за анализ.
 —
 Съдържание на сол: максимум 3 тегловни процента.
 —
 Съдържание на мазнини: максимум 4 тегловни процента. Повърхностното желирано покритие на продукта се хомогенизира в пробата за анализ.
 —
 Съдържание на желе: максимум 36 тегловни процента.
 Органолептични свойства:
 —
 Продуктът се предлага в херметично затворена опаковка и запазва стерилността си при съхранение в търговската мрежа. Между опаковъчния материал и продукта има гладък слой желе с жълтокафяв цвят.
 —
 Външен вид и цвят на разрезната повърхност: цветът на шунката е меснорозов. Допускат се отделни дребни шупли, пълни с желе.
 —
 Вкус и аромат: изразителен вкус и аромат на топлинно обработена шунка, умерено солен вкус.
 —
 Консистенция: твърда, плътна.
 4.2. Описание на начина на производство на продукта, за който се отнася наименованието по точка 1, който трябва да спазват производителите, включително, при необходимост, естеството и характеристиките на използваните суровини или съставки, както и метода, по който е приготвен продуктът (член 7, параграф 2 от настоящия регламент)
 4.2.1. „Pražská šunka“ с кост
 За производството на „Pražská šunka“ с кост се използват цели свински бутове, отрязани с т.нар. пражки разрез (от целия бут с кост с джолана и без крачето се отделят хълбокът, кръстната кост, включително опашката и тазовата кост, а прошарената част откъм котлетите и филето се оформя кръгообразно), и саламура, която се приготвя от долупосочените съставки.
 Свински бутове ... 100,0 kg
 Саламура (максимум 20,0 kg):
 —
 Вода ... максимум 17,0 kg
 —
 Нитритна или нитратна осоляваща смес ... максимум 2,6 kg
 —
 Захари ... 0—1,2 kg
 —
 Стабилизатори ... 0—0,5 kg
 —
 Овкусяващ екстракт или овкусяващо растително масло ... 0—0,3 kg
 —
 Антиоксиданти ... 0—0,1 kg
 Свинските бутове се напръскват със саламура с предписания състав. След това се оставят да отлежат в саламурата или тя може да се втрие в тях. Следва топлинна обработка, чрез която се постига пастьоризация. След топлинната обработка продуктите се подсушават и преминават през повърхностно опушване в пушилня, за да добият характерния вкус, аромат и цвят, след което се охлаждат и складират.
 Ако не са осолени чрез напръскване със саламура с последващо отлежаване или